الیکسی الفورڈ

الیکسی روز الفورڈ (پیدائش 10 اپریل 1998) جسے لیکسی لامحدود بھی کہا جاتا ہے، ایک امریکی خاتون ہیں جو اکیس سال کی عمر تک پہنچنے سے پہلے 196 ممالک کا سفر کرنے کے حوالے سے قابل ذکر ہیں۔   وہ تمام خودمختار ممالک (مجموعی طور پر) کا سفر کرنے والی سب سے کم عمر شخص ہونے کا سرکاری گنیز ورلڈ ریکارڈ رکھتی ہیں۔

ابتدائی زندگی 
الیکسی الفورڈ کیلیفورنیا کے نیواڈا سٹی میں ایک متوسط گھرانے میں پیدا ہوئی اور وہیں پرورش پائی۔ انہوں نے بارہ سال کی عمر میں فیصلہ کیا کہ وہ دنیا کو کھوجنا چاہتی ہیں  ان کے والدین ٹریول ایجنٹ تھے جن سے اس نے بکنگ کروانا اور سفر کا منصوبہ بنانے کا ہنر سیکھا۔  18 سال کی عمر میں انہوں نے ایک کمیونٹی کالج میں ایسوسی ایٹ ڈگری کے ساتھ گریجویشن کیا۔

کیریئر 
اپنی ڈگری حاصل کرنے کے بعد الیکسی نے نوعمری کے دوران اپنے سفر کے لیے خود پیسے جمع کرنے کے لیے کام کرکے بچت کی اور اپنے سفر کے اخراجات جمع کیے۔ اس کے علاوہ وہ بلاگنگ، فری لانس فوٹوگرافی اور پرنٹ بیچ کر اپنی آمدنی میں اضافہ کرتی ہیں۔ الیکسی الفورڈ کے مطابق، وہ "بہترین ڈیلوں کی تحقیق کرنے اور کم خرچ میں غیر ملکی مقامات کا سفر کرنے کا طریقہ سیکھنے میں بہت زیادہ وقت صرف کرتی ہیں"۔  سفر کے دوران، وہ خود کو ہلکا پھلکا اور کم ترین بوجھ کا حامل قرار دیتی ہے، صرف وہی سامان رکھتی ہیں جو اسے اپنے ویڈیو گرافی کے سامان کے ساتھ چاہیے ہوتا ہے۔

یوٹیوب 
انہوں نے اپنا عالمی ریکارڈ بنانے کے چند ماہ بعد اپنا یوٹیوب چینل لانچ کیا۔ اس چینل کا نام انہوں نے لیکسی لمٹ لیس(Lexie Limitless) رکھا۔ اس چینل میں وہ ایک نوجوان خاتون مسافر کے طور پر اپنی سفری مہم جوئی، جدوجہد، کامیابی اور دنیا بھر کی مختلف ثقافتوں اور طرز زندگی کے بارے میں بتاتی ہیں۔ ان کی سب سے زیادہ دیکھی جانے والی ویڈیوز میں سے ایک ویڈیو کا عنوان ہے میرے ناممکن 5 منٹ کا شمالی کوریا کا سفر ، جس میں اس نے شمالی کوریا کے لیے اپنے 5 منٹ کے سفر کو ریکارڈ کیا۔

گنیز ورلڈ ریکارڈز 
الیکسی الفورڈ کو 21 سال 177 دن کی عمر میں "تمام خودمختار ممالک کا سفر کرنے والی سب سے کم عمر شخص" اور "تمام خودمختار ممالک کا سفر کرنے والی سب سے کم عمر خاتون" ہونے پر گنیز ورلڈ ریکارڈ سے نوازا گیا۔

کتاب 
الیکسی الفورڈ نے اعلان کیا کہ وہ اس وقت دنیا کے تمام 196 خودمختار ممالک کا سفر کرنے والی سب سے کم عمر شخص ہونے کے بارے میں ایک کتاب لکھ رہی ہیں۔

حوالہ جات

بیرونی روابط 

 
اکیسویں صدی کی امریکی خواتین فنکار
نیواڈا سٹی، کیلیفورنیا کی شخصیات
بقید حیات شخصیات
گنیز ورلڈ ریکارڈز (کتاب)
خواتین یوٹیوبر
امریکی یوٹیوبر
امریکی خواتین فوٹوگرافر
1998ء کی پیدائشیں
Short description is different from Wikidata
امریکی سفر نامہ نگار